126. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ ΚΑΙ  ΟΙΚΟΝΟΜΙΚΩΝ Αριθ. 1055503/10177/Β0012 της 10/25 Μαΐου 1988 (ΦΕΚ Β΄ 388) Κίνητρα επενδύσεων στις εμπορικές επιχειρήσεις. Έχοντας υπόψη: 1.Τις διατάξεις των παρ. 1 έως 9 του άρθρ. 22 του Νόμ. 1828/1989 (ΦΕΚ 2/3.1.1989 τ.Α΄), που αναφέρονται σε κίνητρα παραγωγικών επενδύσεων επιχειρήσεων του άρθρ. 2 του Νόμ. 1262/Ι982. 2.Την αριθ. 1036347/10071/20.3.1989 απόφαση του Υπουργού Οικονομικών για τη συγκρότηση Επιτροπής με σκοπό την εξειδίκευση κινήτρων επενδύσεων στις εμπορικές επιχειρήσεις. 3.Την απόφαση της Κυβερνήσεως, για την ανάπτυξη και τον εκσυγχρονισμό του ρόλου του εμπορίου στην οικονομία, αποφασίζουμε: «1.Απαλλάσσεται της φορολογίας εισοδήματος ποσό μέχρι και 25% των συνολικών αδιανέμητων καθαρών κερδών των εμπορικών επιχειρήσεων των χρήσεων 1990 έως 1993 (οικονομικά έτη 1991 έως 1994), που δηλώνονται με βάση την εμπρόθεσμη δήλωση φορολογίας εισοδήματος, για το σχηματισμό ειδικού αφορολόγητου αποθεματικού, με σκοπό να χρησιμοποιηθούν για την πραγματοποίηση επενδύσεων, που αναφέρονται στην παρ. 2 της παρούσας, διπλάσιας αξίας από το ποσό του σχηματιζόμενου αφορολόγητου αποθεματικού και οι οποίες θα αρχίσουν μέσα σε έτη 1991 έως 1994 αντίστοιχα και θα ολοκληρωθούν εντός τριετίας από το σχηματισμό του αφορολόγητου αποθεματικού. Ειδικά για τις επιχειρήσεις που εισάγονται για πρώτη φορά στο Χρηματιστήριο σύμφωνα με τις ισχύουσες διατάξεις, το πιο πάνω ποσοστό των συνολικών αδιανέμητων καθαρών κερδών ορίζεται στο 35% και ισχύει από το έτος εισαγωγής τους στο Χρηματιστήριο». Σελ. 194,542 Τεύχος ΙΒ-6-2 Σελ. 98 Το πρώτο μέσα σε « » εδάφιο αντικαταστάθηκε ως άνω από την παρ. 1 του άρθρ. 21 του νόμ. 1892/31-31 Ιουλ. 1990, (ΦΕΚ Α΄ 101), τόμ. 13, σελ. 86,367. Ως αδιανέμητα καθαρά κέρδη για τον απολογισμό των απαλλασσομένων του φόρου εισοδήματος κερδών, λαμβάνονται για τις επιχειρήσεις που τηρούν βιβλία τρίτης κατηγορίας του κώδικα Φορολογικών Στοιχείων τα καθαρά κέρδη που προκύπτουν από τα τηρούμενα βιβλία και εμφανίζονται στον ισολογισμό, μετά την αφαίρεση των κρατήσεων για το σχηματισμό τακτικού αποθεματικού, των κερδών που διανέμονται ή αναλαμβάνονται από τους εταίρους των προσωπικών εταιρειών και εταιρειών περιορισμένης ευθύνης ή του επιχειρηματία που ασκεί ατομικά την επιχείρησή του. Οι διατάξεις της παρούσας απόφασης εφαρμόζονται σε εμπορικές επιχειρήσεις που απασχολούνται με την αγορά και πώληση εμπορευμάτων και οι οποίες τηρούν βιβλία δεύτερης ή τρίτης κατηγορίας του Κώδικα Φορολογικών Στοιχείων. 2.Ως επενδύσεις για την εφαρμογή της απόφασης αυτής, θεωρούνται αυτές που αφορούν: α.Την κατασκευή και επέκταση κτιριακών εγκαταστάσεων προκειμένου να χρησιμοποιηθούν ως: Επαγγελματική στέγη Αποθηκευτικοί χώροι Ψυκτικοί χώροι Εκθεσιακοί χώροι Συσκευαστήρια που είναι απαραίτητες για τον εκσυγχρονισμό και την ανάπτυξη των εμπορικών δραστηριοτήτων. β.Την αγορά καινούργιου μηχανολογικού και λοιπού εξοπλισμού που αφορά την διαλογή, συσκευασία και αποθήκευση των προϊόντων της επιχείρησης. γ.Την αγορά καινούργιων ηλεκτρονικών υπολογιστών και λοιπών συστημάτων μηχανοργάνωσης ή αυτοματοποίησης των σχετικών διαδικασιών. 27.Β.ε.125-126 Φόρος Εισοδήματος Φυσικών και Νομικών προσώπων 3.Το συνολικό ποσό του αφορολόγητου αποθεματικού που χρησιμοποιήθηκε στις πιο πάνω επενδύσεις στο διάστημα των 3 ετών από το χρόνο σχηματισμού του αφορολόγητου αποθεματικού μεταφέρεται σε αύξηση του κεφαλαίου της επιχείρησης και απαλλάσσεται από το φόρο εισοδήματος.  «Οι διατάξεις της παρ. 4 του άρθρ. 22 του νόμ. 1828/1989 εφαρμόζονται ανάλογα και στις επιχειρήσεις της παρούσας απόφασης». Το μέσα σε « » εδάφιο προστέθηκε από την παρ. 3 του άρθρ. 21 του νόμ. 1892/31-31 Ιουλ. 1990, ΦΕΚ Α΄ 101, τόμ. 13, σελ. 86,367. 4.Οι πιο πάνω επιχειρήσεις υποχρεούνται μέσα στον πρώτο χρόνο της τριετίας να δαπανήσουν από δικά τους ή δανειακά κεφάλαια για την πραγματοποίηση της επένδυσης τουλάχιστον διπλάσιο ποσό από το 1/3 του σχηματισθέντος ειδικού αφορολόγητου αποθεματικού. Σε περίπτωση που δε δαπανήθηκε το πιο πάνω ποσό για επενδύσεις για κάθε χρόνο χωριστά, υποχρεούται η επιχείρηση να υποβάλει συμπληρωματική δήλωση φορολογίας εισοδήματος του οικείου οικονομικού έτους στο οποίο ανάγεται το μέρος των καθαρών κερδών, που απηλλάγησαν από τη φορολογία εισοδήματος. Η δήλωση αυτή είναι εκπρόθεσμη και επιβάλλονται επί του φόρου που προκύπτει από τη δήλωση αυτή, οι προσαυξήσεις που προβλέπονται για την εκπρόθεσμη υποβολή της δήλωσης. 5.Αν η επιχείρηση εντός της πιο πάνω τριετίας δεν πραγματοποιήσει επενδύσεις διπλάσιας αξίας από το ποσό του σχηματισθέντος αφορολόγητου αποθεματικού, το μέρος του αποθεματικού που αναλογεί στη μη πραγματοποιηθείσα επένδυση προστίθεται στα καθαρά κέρδη του οικείου οικονομικού έτους που αφορά προσαυξανομένου του αναλογούντος φόρου κατά 60%. Προς τούτο υποχρεούται η επιχείρηση, όπως εντός μηνός από τη λήξη της τριετίας υποβάλει σχετική δήλωση στον προϊστάμενο της αρμόδιας Δ.Ο.Υ. καταβάλλοντας τον οφειλόμενο φόρο εφάπαξ. 6.Σε περίπτωση πώλησης των επενδυτικών αγαθών, με την αξία των οποίων μειώθηκαν τα αδιανέμητα καθαρά κέρδη, μετά την προέλευση τριετίας από το σχηματισμό του αφορολόγητου αποθεματικού και εντός 3 ετών από τη λήξη του χρόνου αυτού, το ποσό που εκπέσθηκε θα προστίθεται στα καθαρά κέρδη του έτους εκποίησης, προσαυξανόμενο κατά 100%. Τα πιο πάνω δεν εφαρμόζονται αν η επιχείρηση αντικαταστήσει τα επενδυτικά αγαθά που πουλήθηκαν μέσα σε έξι (6) μήνες από την πώλησή τους, με νέα καινούργια επενδυτικά αγαθά ίσης τουλάχιστον αξίας, τα οποία αποτελούν επένδυση, σύμφωνα με τις διατάξεις της παρούσας. 7.Το αφορολόγητο αποθεματικό που σχηματίζεται σύμφωνα με τις διατάξεις της παρούσας προστίθεται στα καθαρά κέρδη της επιχείρησης και φορολογείται στη διαχειριστική χρήση για την οποία τα βιβλία της επιχείρησης κρίνονται ανεπαρκή ή ανακριβή και κατά το ποσό του αφορολόγητου αποθεματικού, που χρηματίστηκε στη χρήση αυτή. 8.Για τις εμπορικές γενικά επιχειρήσεις που θα πραγματοποιήσουν παραγωγικές επενδύσεις που αναφέρονται στο άρθρ. 1 του Νόμ. 1262/1982 στο μεταποιητικό τομέα, απαλλάσσεται της φορολογίας εισοδήματος ποσό μέχρι και 25% των συνολικών αδιανέμητων καθαρών κερδών των χρήσεων 1989 έως 1991 (οικονομικά έτη 1990 έως 1992), που δηλώνονται με βάση την εμπρόθεσμη δήλωση φορολογίας εισοδήματος, για το σχηματισμό ειδικού αφορολόγητου αποθεματικού. Οι διατάξεις των παρ. 1 έως 8 του άρθρ. 22 του Νόμ. 1828/1989 εφαρμόζονται αναλόγως και στις επιχειρήσεις της παραγράφου αυτής που θα σχηματίσουν ειδικό αφορολόγητο αποθεματικό για επενδύσεις. 9.Με κοινές αποφάσεις των Υπουργών Εθνικής Οικονομίας και Οικονομικών ρυθμίζεται κάθε λεπτομέρεια για την εφαρμογή των διατάξεων της παρούσας. Η απόφαση αυτή να δημοσιευθεί στην Εφημερίδα της Κυβερνήσεως και να κυρωθεί με νόμο. Κυρώθηκε και έχει ισχύ νόμου από την έκδοσή της από το άρθρ. 11 Νόμ. 1882/1990, ΦΕΚ Α΄ 43, (διόρθ. σφαλμ. στο ΦΕΚ Α΄ 51/6-4-1990), (κατωτ. σελ. 196,427). (Μετά τη σελ. 194,542) Σελ. 194,543 Τεύχος ΙΒ-6-2 Σελ. 99 Φόρος Εισοδήματος Φυσικών και Νομικών προσώπων 27.Β.ε.126